Krizantema

Krizantema lahko zraste do 150 cm višine, cvetovi pa so lahko posamezni ali pa izstopajo v različnih barvah. Njihovo naravno obdobje cvetenja je jesen, dišijo pa lahko nekatere gojene sorte, križanci pa sploh ne dišijo. Krizanteme potrebujejo normalo temperaturo zraka pravtako pa tudi vlažnost. Krizanteme lahko postavimo na okensko polico ali pa posadimo v balkonska korita. Krizanteme gojene v lončkih moramo redno zalivati, koreninska gruda pa se ne sme nikoli posušiti. V vazi pa bolj pogosto menjavamo vodo ali dodamo v vodo sredstvo za povečanje trajnosti rastlin.Bolezni krizantem.Temne in rjave lise na spodnji strani listov: so znamenje, da je rastlino napadla bela krizantemina rja. Bolne rastline moramo takoj odstraniti. Sive pajčevine: najpogosteje se pojavijo na dnu listov in so znamenje, da je rastline napadla navadna pršica. Rastline moramo poškropiti z ustreznim kemičnim sredstvom in to ponoviti po približno 10 dnevih. Ko je invazija velika, bo najbolje, če rastline odstranimo. Bel ali siv prašen oprh na mladikah in popkih: kaže, da je rastline napadel mokar. Uporabiti moramo ustrezno sredstvo proti glivam, najbolje v spreju. Podobno kot božična zvezda je tudi krizantema rastlina kratkega dneva. Rastlina začenja tvoriti cvetove takrat, ko se dan krajša. Pomembno vlogo ima tudi temperatura. Cvetenje nekaterih, v zadnjih časih ustvarjenih križancev, ni odvisno od dolžine dneva, temperatura pa ne sme biti nižja od 12 do 14°C.